Okresná prokuratúra Nitra 
Damborského 1, 949 99 Nitra 1

Sp. zn. : 3 Pv 705/11/4403	Nitra, 16.10.2012
EEČ : 2-32-162-2012

U Z N E S E N I E

Trestná vec:	obvinený XXXXX 
Prečin:	

Rozhodol: 	prokurátor Okresnej prokuratúry Nitra
Podľa § 215 odsek 2 písmeno a Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
	dňa 30.11.2007 na presne nezistenom mieste v Nitre sa vydával za osobu XXXXX na meno ktorej si prevzal SIM kartu č. 894210432000027020 s prideleným telefónnym číslom XXXXX spolu s mobilným telefónom zn. Nokia 6300, IMEI: 359537017633346 a taktiež si prevzal SIM kartu č. 894210432000025312 s prideleným telefónnym číslom XXXXX spolu s mobilným telefónom zn. Nokia 3600, IMEI: 358649018665887 na základe žiadostí o uzatvorenie zmlúv o pripojení zo dňa 29.11.2007 spolu s uzatvorenými dodatkami ku zmluvám vystavených na meno XXXXX, čím tak nadobudol od spoločnosti Telefónica O2 Slovakia s.r.o. telekomunikačné zariadenie za zvýhodnené podmienky a zaviazal sa na využívanie dohodnutých mesačných programov po dobu 24 mesiacov, pričom si neplnil povinnosti  vyplývajúce z uvedených zmlúv, čím svojím konaním spôsobil spoločnosti Telefónica O2 Slovakia s.r.o. škodu vo výške 1.460,96 ,- €, 
lebo je trest, ku ktorému môže trestné stíhanie viesť, celkom bez významu popri treste, ktorý bol obvinenému pre iný čin už právoplatne uložený
Odôvodnenie:
	Vyšetrovateľ Okresného riaditeľstva Policajného zboru, odboru kriminálnej polície v Nitre uznesením ČVS:ORP-558/2-OVK-NR-2012 zo dňa 30.04.2012 podľa § 206 odsek 1 Trestného poriadku vzniesol obvinenie XXXXX pre prečin podvodu podľa § 221 odsek 1 Trestného zákona na skutkovom základe, uvedenom vo výrokovej časti tohto uznesenia.
	Obvinený XXXXX sa vo svojej výpovedi priznal k spáchaniu skutku a ďalej uviedol, že skutok za ktorý mu bolo vznesené obvinenie sa zakladá na pravde. 
	V rámci dokazovania v prípravnom konaní bolo zistené, že obvinený XXXXX bol rozsudkom Okresného súdu XXXXX sp. zn. XXXXX právoplatným dňa 13.04.2011 uznaný vinným z pokračujúceho zločinu podvodu podľa § 221 odsek 1, odsek 3 písmeno a) Trestného zákona a iné za čo mu bol uložený úhrnný a súhrnný nepodmienečný trest odňatia slobody v trvaní 7 rokov a 8 mesiacov zo zaradením do ústavu na výkon trestu so stredným stupňom stráženia.
	Podľa § 215 odsek 2 písmeno a) Trestného poriadku „prokurátor môže zastaviť trestné stíhanie, ak je trest, ku ktorému môže trestné stíhanie viesť, celkom bez významu popri treste, ktorý bol obvinenému pre iný čin už právoplatne uložený.
	Pretože v danom prípade ide o prečin podvodu podľa § 221 odsek 1 Trestného zákona, za ktorý Trestný zákon dovoľuje uložiť trest odňatia slobody až na 2 roky, možno očakávať, že súd by pri rozhodovaní o treste obvineného pravdepodobne rozhodol v zmysle § 44 Trestného zákona a upustil by od uloženia súhrnného trestu. 
	Vzhľadom k tomu, že obvinený XXXXX sa dopustil prečinu podvodu podľa § 221 odsek 1 Trestného zákona, pričom už bol právoplatným rozhodnutím Okresného súdu XXXXX uznaný vinným z iného trestného činu a trest, ku ktorému môže predmetné trestné stíhanie viesť, je celkom bez významu popri treste už mu právoplatne uloženom, bolo potrebné rozhodnúť tak, ako je to uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Eugen Cimmermann
prokurátor